Are Kooli hoolekogu koosoleku protokoll

Koosoleku toimumise aeg: 03.05.2023, kell 18.00 – 20.25.

Koht: Are Kooli Suigu lasteaed

Kohal viibisid hoolekogu liikmed: Pille Kuusik, Birgit Tasso, Reelika Elleste, Leelo Lusik, Kristi Hansar, Maila Aak, Signe Rõngas, Auliki Kremer, Ivo Kivisaar.

Puudus hoolekogu liige: Kätlin Aassalu, Karmen Hütt.

Kutsutud: Pille Vaiksaar ja Ülle Krusemann.

PÄEVAKORD:

1. Pedagoogi vaba ametikoha täitmiseks korraldatava konkursi läbiviimise korra tutvustamine ja kehtestamine.
2. Are Kooli kodukorra täiendamine (punkt 4. Tunnustamine).
3. Ettepanekud aktiivse liikumise korraldamiseks.
4. Jooksvad küsimused lasteaias ja koolis.

1. Pedagoogi vaba ametikoha täitmiseks korraldatava konkursi läbiviimise korra tutvustamine ja kinnitamine.

Direktor Pille Vaiksaar tutvustas esialgset projekti. Koosolekul vaadati projekt üle, täiendati ning lõpetuseks kehtestati uus kord.

2. Are Kooli kodukorra täiendamine (punkt 4. Tunnustamine).

Direktor andis ülevaate punkt 4 täiendusest. Lisatud õpilaste tunnustamise statuudi „kuldaväärt õpilane“ valiku tingimused. Punkt 4.4.4 viimased 2 alapunkti tekitasid hoolekogus arutelu, kas käitumine peaks olema „hea“ või võib jääda „rahuldav“. Hoolekogu hääletas „hea“ neli häält ja „rahuldav“ viis häält ning esialgne jäi kehtima. Hoolekogu kinnitas antud kodukorra punkti.

3. Ettepanekud aktiivse liikumise korraldamiseks.

*Kool*. Rattahoidla uuendamine ja lisakohtade loomine. Suusavarustuse hooldamine ja uuendamine.

Jalgpalli väljakule prügikast ja selle tühjendamine. Discgolf õuealale.

*Lasteaed.* Õuepoom, korvpallirõngad, liikumisrada asfaldile. Liuväli, mäe trimmerdamine.

4. Jooksvad küsimused lasteaias ja koolis.

Hoolekogu liige Auliki Kremer esitas lapsevanemate ettepaneku koolile ja hoolekogule, muuta loov- ja oskusainete (kunst, tööõpetus, muusika ja kehaline kasvatus) hindamine mitteeristatavaks (arvestatud/mittearvestatud) ja seda kuni 9. klassi lõpuni. Pöördumine oli allkirjastatud ca 70 inimese poolt. Ettepanekut analüüsitakse uue õppekava koostamisel.

Kas lasteaias esimese rühma lapsed lähevad ühe ja sama õpetajaga lasteaia lõpurühmani välja? Ülle Krusemann vastas, et ühest rühmast teise minekul võivad mõned lapsed jääda vanasse rühma, kuna järgnev rühm võib olla laste arvult juba täis komplekteeritud.

Birgit Tasso Reelika Elleste

Hoolekogu esimees Protokollija